b'\n_START_ARTICLE_\nIoana Sava\n_START_SECTION_\nBiografie\n_START_PARAGRAPH_\nIoana (Jeanna) Sava, n\xc4\x83scut\xc4\x83 Gheorghe-M\xc4\x83r\xc4\x83cine, s-a n\xc4\x83scut pe 4 iunie 1871 \xc3\xaen Bucure\xc8\x99ti ca una din cele patru fiice a lui Ion Gheorghe-M\xc4\x83r\xc4\x83cine (n. 1826), de profesie comerciant, \xc8\x99i a d-nei Florea Gheorghe (n. 1838), de profesie muncitoare._NEWLINE_S-a c\xc4\x83s\xc4\x83torit pe 2 iulie 1894 cu Vasile Sava. Din c\xc4\x83s\xc4\x83torie au rezultat trei copii: dr. med. Valentin Sava, dr. jur. Aurel Sava, Silvia Stela Aurelia Sava. A decedat pe 20 septembrie 1953 la Bucure\xc8\x99ti, dup\xc4\x83 ce casa i-a fost na\xc8\x9bionalizat\xc4\x83 \xc3\xaen 1950  \xc3\xaen dispre\xc8\x9bul legilor \xc3\xaen vigoare iar ea a fost evacuat\xc4\x83 for\xc8\x9bat la v\xc3\xa2rsta de 79 de ani._NEWLINE_Este \xc3\xaenmorm\xc3\xa2ntat\xc4\x83 \xc3\xaen Bucure\xc8\x99ti, la cimitirul Sf\xc3\xa2nta Vineri, figura 12, locul 11.\n_START_SECTION_\nStudii\n_START_PARAGRAPH_\nCuno\xc8\x99tea foarte bine limba francez\xc4\x83. A vizitat Fran\xc8\x9ba \xc3\xaen timpul Expozi\xc8\x9biei Mondiale din anul 1900. A studiat pictura. La Paris a pictat printre altele \xc8\x99i peisaje pe malul Senei.\n_START_SECTION_\nActivitatea profesional\xc4\x83\n_START_PARAGRAPH_\nP\xc3\xa2n\xc4\x83 la c\xc4\x83s\xc4\x83torie a fost de profesie telegrafist\xc4\x83._NEWLINE_Dup\xc4\x83 c\xc4\x83s\xc4\x83torie, din cauza obliga\xc8\x9biilor cre\xc8\x99terii \xc8\x99i educa\xc8\x9biei celor trei copii, nu a mai putut lucra cu angajament, \xc3\xaens\xc4\x83 pe toat\xc4\x83 durata edit\xc4\x83rii revistei lunare cu numele \xe2\x80\x9eRevista Telegrafic\xc4\x83, Telefonic\xc4\x83 \xc8\x99i Po\xc8\x99tal\xc4\x83\xe2\x80\x9d \xc3\xaentre 1907 \xc8\x99i 1916 \xc8\x99i dup\xc4\x83 primul r\xc4\x83zboi mondial \xc3\xaen \xe2\x80\x9eRevista Po\xc8\x99telor, Telegrafelor  \xc8\x99i Telefoanelor" (reviste administrate \xc8\x99i conduse redac\xc8\x9bional de so\xc8\x9bul s\xc4\x83u Vasile Sava) s-a ocupat aproape exclusiv ca jurnalist\xc4\x83 de a\xc8\x99a numita parte neprofesional\xc4\x83 a revistelor. \xc3\x8en acest cadru, \xc3\xaentre 1907 \xc8\x99i 1916 a publicat \xc3\xaen fiecare num\xc4\x83r numeroase articole referitoare la educa\xc8\x9bie, moral\xc4\x83, igien\xc4\x83, sfaturi medicale, pagini vesele. S-a ocupat de asemenea de situa\xc8\x9bia femeii \xc3\xaentr-o societate care, la timpul respectiv, \xc3\xaenc\xc4\x83 nu acorda dreptul de vot femeilor. \xc3\x8en cadrul acestor teme a c\xc4\x83utat \xc8\x99i tradus multe articole sau fragmente din texte str\xc4\x83ine. Astfel au fost publicate \xc3\xaen traducere, \xc3\xaen mod succesiv \xc3\xaen numerele revistei, c\xc4\x83r\xc8\x9bile Pour faire son chemin dans la vie (Pentru a reu\xc8\x99i \xc3\xaen via\xc8\x9b\xc4\x83) de Sylvain Roud\xc3\xa9s .  \xc8\x99i Jules Fiaux, Comment r\xc3\xa9ussir dans la vie\xc2\xa0? (Cum s\xc7\x8e reu\xc8\x99e\xc8\x99ti \xc3\xaen via\xc8\x9b\xc4\x83),. _NEWLINE_Al\xc4\x83turi de d\xc3\xa2nsa au publicat \xc3\xaen sec\xc8\x9biunea \xe2\x80\x9ePartea neprofesional\xc4\x83\xe2\x80\x9d \xc8\x99i Florian I. Becescu, dr. P.I. Nicolescu din Ploie\xc8\x99ti \xc8\x99i al\xc8\x9bii.'